Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 639/12/5505	Liptovský Mikuláš, 30.9.2013
EEČ : 2-39-411-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 30,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Svetielko nádeje - občianske združenie, Detská fakultná nemocnica s poliklinikou v Banskej Bystrici, Námestie L. Svobodu 4, 974 09 Banská Bystrica
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1166/OO-LM-2012.
	Dňa 19. 08. 2012 o 12.25 hod. vošiel do priestorov kancelárie spoločnosti Residence s. r. o., ktorá sa nachádza v objekte obchodného centra Jasná, XXXXX XXXXX tak, že si odomkol rolovaciu mrežu kancelárie a to duplikátom kľúča na základe ktorého mal prístup do kancelárie spoločnosti, nakoľko ako živnostník vykonával v prospech tejto spoločnosti sprostredkovanie realitnej činnosti  a následne nezisteným spôsobom vypáčil zámok na skrinke pracovného stola, z ktorej odcudzil peňažnú sumu 30,- €, čím spôsobil spoločnosti Residence s. r. o. škodu vo výške 30,- €.

Odôvodnenie: 
Poverený príslušník Obvodného oddelenia PZ XXXXX  uznesením ORP-1166/OO-LM-2012 zo dňa 09. 11. 2012 vzniesol obvinenie XXXXX za prečin krádeže podľa § 212 ods. 2 písm. a/ Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.
	Obvinený a poškodený uzavreli dňa 24. 09. 2013 zmier, v rámci ktorého obvinený vyhlásil, že spáchal skutok, za ktorý je stíhaný.  
Poškodená spoločnosť v zastúpení XXXXX vyhlásila, že obvinený im spôsobil škodu vo výške 30,- €, ktorú im nahradil v plnom rozsahu dňa 23. 09. 2013. 
Do pokladne Okresnej  prokuratúry v Liptovskom Mikuláši zložil obvinený XXXXX peňažnú sumu vo výške 100,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 50,- € a peňažnú sumu vo výške 50,- € v prospech Svetielko nádeje - občianske združenie, Detská fakultná nemocnica s poliklinikou v Banskej Bystrici, Námestie L. Svobodu 4, 974 09 Banská Bystrica.
Táto suma je primeraná závažnosti spáchaného trestného činu.  
	Obvinený a poškodený s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného (doposiaľ nebol súdne trestaný) a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor